recursal/SuperWikiNEXT-32B huggingface dataset:
**செ. கோ. விசுவநாதன்** (*C. G. Viswanathan*)(பிறப்பு மார்ச்சு 9, 1933) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் செங்கல்பட்டு மாவட்டம் செங்கல்பட்டு நகரம் அழகேசன் நகர்ப் பகுதியினைச் சார்ந்தவர். செங்கல்பட்டு தூய கொலம்பசு உயர்நிலைப் பள்ளியில் கல்வி பயின்றுள்ளார். விசுவநாதன் திராவிட முன்னேற்றக் கழக உறுப்பினர் ஆவார். 1970 ஆம் ஆண்டு முதல் திருக்கழுகுன்றம் ஊராட்சித் தலைவராகவும், 1957 முதல் 1961 ஆம் ஆண்டு வரை செங்கல்பட்டு நகராட்சி உறுப்பினராகவும் இருந்துள்ளார். 1962, 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக செங்கல்பட்டு சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1962 | செங்கல்பட்டு | திமுக | 27,933 | 47.78 |
| 1967 | செங்கல்பட்டு | திமுக | 43,428 | 60.53 |
| 1971 | செங்கல்பட்டு | திமுக | 41,949 | 58.77 |

மேற்கோள்கள்
-----------

1. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 434.
**சாகேரி** (Chakeri) என்பது இந்தியாவின் உத்தரபிரதேச மாநிலத்தில் கான்பூர் நகரத்திலிருந்து கிழக்கே 16 கிலோமீட்டர் தொலைவில் அமைந்துள்ள கான்பூர் பெருநகரப் பகுதியில் உள்ள மக்கள் தொகை கணக்கெடுப்பு நகரமாகும். ஒரு தொழில்துறை நகரமான இது, துணிகள் மற்றும் உணவுப் பொருட்களை அதன் முக்கிய தயாரிப்புகளாகக் கொண்டுள்ளது. வட இந்தியாவின் இரண்டாவது பெரிய விமானப்படை தளமான சாகேரி விமானப்படை நிலையம் இங்கு அமைந்துள்ளது. சாகேரி புகழ்பெற்ற கல்வி நிறுவனங்களையும், கல்லூரிகளையும் கொண்டுள்ளது. வட இந்தியாவில் உள்ள ஒரே அரசு தோல் ஆராய்ச்சி நிறுவனமான மத்திய தோல் ஆராய்ச்சி நிறுவனம், இங்கு அமைந்துள்ளது. பேரரசர் சேர் சா சூரி உருவாக்கிய பெரும் தலைநெடுஞ்சாலை இங்கிருந்து செல்கிறது. இந்த நகரம் கான்பூர் பெருநகரப் பகுதியின் நகரப் பகுதியாக பட்டியலிடப்பட்டுள்ளது.

புள்ளிவிவரங்கள்
---------------

2011 இந்திய மக்கள்தொகை கணக்கெடுப்புப்படி சாகேரியின் மக்கள் தொகை 7,526 ஆகும். இதில் 3,803 ஆண்கள், 3,723 பெண்கள். 0-6 வயதுடைய குழந்தைகளின் மக்கள் தொகை 1116 ஆகும், இது சாகேரியின் மொத்த மக்கள் தொகையில் 14.83% ஆகும். பெண் பாலியல் விகிதம் மாநில சராசரியான 912 க்கு எதிராக 979 ஆகும். மேலும், உத்தரப்பிரதேச மாநில சராசரியான 902 உடன் ஒப்பிடும்போது சாகேரியில் குழந்தை பாலியல் விகிதம் 996 ஆகும். சாகேரி நகரத்தின் கல்வியறிவு விகிதம் மாநில சராசரியான 67.68% ஐ விட 89.63% அதிகமாகும். சாகேரியில், ஆண்களின் கல்வியறிவு 93.74% ஆகவும், பெண் கல்வியறிவு விகிதம் 85.41% ஆகவும் உள்ளது.

வரலாறு
------

சாகேரி, கங்கை ஆற்றங்கரையில் உள்ள யாச்சுமவுவின் ( யயாதி மன்னனால் ஆளப்பட்ட நகரம்) புறநகர்ப் பகுதியாகும். இந்த இடத்தின் நிறுவனர் கங்காதீன் யாதவ் என்பவராவார். அவர் தனது தாய் இரமாதேவியின் நினைவாக பயணிகளுக்காக கிணறுகள், கோயில் மற்றும் ஓய்வு அறை ஆகியவற்றைக் கட்டினார். இப்போது இது கான்பூரில் உள்ள பிரபலமான அடையாளங்களில் ஒன்றாகும். பேரரசர் சேர் சா சூரி உருவாக்கிய ஒரு செயற்கைக் குளமும் இங்கு உள்ளது. இது ஏராளமான சுற்றுலாப் பயணிகளை ஈர்க்கிறது. கங்கைக் கரையில் உள்ள சித்தநாத் கோயில் மற்றும் படித்துறை ஆகியவையும் சாகேரியின் முக்கிய சுற்றுலாத் ஈர்ப்புகளாகும். 1970 களில் நிறுவப்பட்ட சாகேரி விமானப்படை நிலையம் இந்தியாவின் இரண்டாவது பெரிய விமானப்படை தளமாக உள்ளது.

குறிப்புகள்
-----------

1. ↑
**கோரக்பூர் அரசு மருத்துவமனை இறப்புகள்** என்பது இந்தியாவின் உத்தரப்பிரதேச மாநிலத்தின் கோரக்பூர் நகரத்தில் அமைந்துள்ள அரசு மருத்துவமனையில் நிகழ்ந்த இறப்புகளைக் குறிக்கும்.

பாபா ராகவ் தாஸ் மருத்துவக் கல்லூரி மருத்துவமனையில், 2017 ஆம் ஆண்டின் ஆகத்து 7 ஆம் தேதி முதல் 11 ஆம் தேதி வரையிலான 5 நாட்களில் சுமார் 60 குழந்தைகள் உயிரிழந்தனர். ஆகத்து 10, 11 தேதிகளில் 30 குழந்தைகள் உயிரிழந்ததாக மருத்துவமனை தெரிவித்தது. 12 பேர் மூளைக் காய்ச்சலால் இறந்ததாகவும், பிறர் ஆக்சிசன் தரப்படாமல் இறந்ததாகவும் மருத்துவமனை அறிவித்தது. அதன் பிறகான நாட்களில் நிகழ்ந்த இறப்புகளையும் சேர்த்து, மொத்தமாக 72 குழந்தைகள் இறந்துள்ளதாக அறிவிக்கப்பட்டது.

ஆக்சிசன் உருளைகளை விற்பனை செய்யும் தனியார் நிறுவனத்துக்கு உரூபாய் 67 இலட்சம் பணம் நிலுவையில் இருந்ததாகவும், அதனால் அந்த நிறுவனம் உருளைகள் வழங்குதலை நிறுத்தியதாகவும் தகவல்கள் வெளியாகின. இந்தத் தட்டுப்பாட்டின் காரணமாக உரிய மருத்துவ சிகிச்சையை குழந்தைகளுக்கு தர இயலாததால் இறப்பு ஏற்பட்டதாக தகவல் வெளியாகியது.

உத்தரப் பிரதேச மாநில அரசின் எதிர்வினை
-------------------------------------

பத்திரிகையாளர்கள் கூட்டத்தில் பேசிய முதலமைச்சர் யோகி ஆதித்யநாத், ஆக்சிசன் வழங்குதலில் ஏற்பட்ட தட்டுப்பாடுகளின் காரணமாக குழந்தைகள் இறக்கவில்லை என தெரிவித்தார். மாநில தலைமை அரசுச் செயலாளரின் தலைமையில் உருவாக்கப்பட்டுள்ள செயற்குழு இது குறித்து விசாரணை செய்யும் என்றும் தெரிவித்தார்.

இந்த மருத்துவமனை சார்ந்துள்ள மருத்துவக் கல்லூரியின் முதல்வர் இடைநீக்கம் செய்யப்பட்டார்.

எதிர்க்கட்சிகளின் எதிர்வினை
---------------------------

குழந்தைகளின் இறப்பிற்குப் பொறுப்பேற்று மாநில முதல்வர் யோகி ஆதித்யநாத், சுகாதார அமைச்சர் சித்தார்த் நாத், மருத்துவக் கல்வி அமைச்சர் அசுதோசு டேண்டன் ஆகியோர் பதவி விலக வேண்டும் என காங்கிரசு கருத்து வெளியிட்டது. மருத்துவமனை நிர்வாகம், ஆக்சிசன் வினியோகிக்கும் தனியார் நிறுவனம், மாவட்ட நிர்வாகம் ஆகியவற்றின்மீது மனிதக் கொலை வழக்கு தொடர வேண்டும் என்றும் காங்கிரசு தனது கருத்தினைத் தெரிவித்தது. சமாஜ்வாதி கட்சி தனது குற்றச்சாட்டுகளை முன்வைத்தது.

மாநிலங்களவை எதிர்க்கட்சித் தலைவர் குலாம் நபி ஆசாத் (காங்கிரசு), முன்னாள் மத்திய அமைச்சர் ஆர். பி. என். சிங் (காங்கிரசு) ஆகியோர் இந்த மருத்துவமனைக்குச் சென்று பாதிக்கப்பட்ட குடும்பத்தினரை சந்தித்தனர்.

மேற்கோள்கள்
-----------

1. ↑  "60 children die in five days in Gorakhpur hospital". தி இந்து. 12 ஆகத்து 2017. 12 ஆகத்து 2017 அன்று பார்க்கப்பட்டது.
2. ↑  "Gorakhpur hospital ignored warnings on oxygen supply". தி இந்து. 12 ஆகத்து 2017. 12 ஆகத்து 2017 அன்று பார்க்கப்பட்டது.
3. ↑  "60 குழந்தைகள் உயிரிழப்பு: உ.பி. மருத்துவக் கல்லூரி முதல்வர் இடை நீக்கம்". தினமணி. 13 ஆகத்து 2017. 13 ஆகத்து 2017 அன்று பார்க்கப்பட்டது.
4. ↑  "கோரக்பூர் துயரம்: யோகி ஆதித்யநாத் பதவி விலக வேண்டும்; காங்கிரஸ், சமாஜ்வாதி தாக்கு". தி இந்து (தமிழ்). 12 ஆகத்து 2017. 13 ஆகத்து 2017 அன்று பார்க்கப்பட்டது.
5. ↑  "கோரக்பூர் சம்பவம்: மருத்துவமனையில் ஆய்வு மேற்கொள்ள 2 அமைச்சர்களைப் பணித்தார் யோகி ஆதித்யநாத்". தி இந்து (தமிழ்). 12 ஆகத்து 2017. 13 ஆகத்து 2017 அன்று பார்க்கப்பட்டது.

வெளியிணைப்புகள்
---------------

* 'Not Hospital, Slaughterhouse': Man Who Lost 4-Day-Old Son In Gorakhpur Tragedy, என்டிடிவி, 12 ஆகத்து 2017
* Gorakhpur Hospital Chief Sacked, Oxygen Vendor To Be Probed: 10 Points, என்டிடிவி, 13 ஆகத்து 2017
* ஒரு செய்தித் தொகுப்பு, தி இந்து
* Wages of neglect: on Gorakhpur deaths - தலையங்கம், தி இந்து, 14 ஆகத்து 2017
**பழைய காட்பாடி வரதராஜ பெருமாள் கோயில்** தமிழ்நாட்டில் வேலூர் மாவட்டம், பழைய காட்பாடி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வரதராஜ பெருமாள், ஸ்ரீதேவி பூதேவி சன்னதிகளும், ஆஞ்சநேயர், விநாயகர், சக்கரத்தாழ்வார், பெருந்தேவி தாயார், ஆண்டாள் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. வைகுண்ட ஏகாதசி மாதம் புரட்டாசி (சனி ) முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கோரப்புழா சாலை பாலம்
 கோரப்புழா தொடருந்து பாலம்
**கோரபுழா ஆறு** (*Korapuzha*) என்பது **இலத்தூர் ஆறு** என்றும் அழைக்கப்படுகிறது. இது இந்தியாவில் கேரள மாநிலத்தின் கோழிக்கோடு மாவட்டத்தில் பாய்கிறது. கோரபுழா ஆறு 40 km (25 mi) நீளமுள்ள ஒரு குறுகிய ஆறாகும். இதனுடைய வடிநிலப் பகுதி சுமார் 624 km2 (241 sq mi) ஆகும். இது வயனாட்டு மாவட்டத்தில் உள்ள மலைகளில் உருவாகும், அகலாபுழா மற்றும் புன்னூர்புழா ஆகிய இரண்டு நீரோடைகளின் சங்கமத்தால் உருவாகிறது. கோரபுழா எலத்தூரில் அரபிக்கடலில் கலக்கிறது. இந்த ஆறும் இதன் முக்கிய துணைஆறுகளும் அரபிக்கடலுக்கு அருகில் இருப்பதால் அலைகளுடன் காணப்படுகிறது. இதனுடைய கடையோட்டப் பாதையான சுமார் 25 km (16 mi) பகுதியில் படகு போக்குவரத்து அதிகமாகக் காணப்படுகிறது. இது மேற்கு கடற்கரை உள்நாட்டு போக்குவரத்து அமைப்பின் ஒரு பகுதியாகும்.

கோரப்புழா பாலம்
---------------

கோரப்புழா பாலம் 480 மீட்டர் நீளமுடையது. இது கோழிக்கோடு மாவட்டத்தில் மிக நீளமான பாலமாகும். 1940-ல் கட்டப்பட்ட இப்பாலம் 13 இடைவெளிகளைக் கொண்டுள்ளது. இதன் சுற்றுப்புறம் பசுமையான தாவரங்களுடன் புகைப்படம் எடுக்கச் சிறந்த இயற்கைச் சூழல் பகுதியாக உள்ளது.

கோராபுழா பொதுவாக முந்தைய மலபார் மாவட்டத்தில் வட மலபார் மற்றும் தெற்கு மலபார் இடையே உள்ள *கார்டன் சானிடராக* கருதப்படுகிறது. 20ஆம் நூற்றாண்டு வரை வட மலபாரின் நாயர் பெண்கள் கோரப்புழாவைக் கடந்து தெற்கே செல்வது அல்லது தென் *மலபாரைச்* சேர்ந்த ஒருவரைத் திருமணம் செய்வது தடைசெய்யப்பட்டதாகக் கருதப்பட்டது. இதனை மீறுபவர்கள் புறக்கணிக்கப்பட்டுச் சாதி அடையாளத்தினை இழந்தனர். இதேபோல திய்யா சமூகத்திலும் சில வேறுபாடுகளைக் காணலாம்.

மேற்கோள்கள்
-----------

1. ↑  "Rivers of Western Ghats - The Korapuzha". 25 June 2018 அன்று மூலம் பரணிடப்பட்டது. 9 December 2006 அன்று பார்க்கப்பட்டது.

குறிப்புகள்
-----------

* வில்லியம் லோகனின் *இரண்டு தொகுதிகளில் மலபார் கையேடு,* 1887 இல் முதன்முதலில் வெளியிடப்பட்டது, 1951 இல் ஆசிய கல்விச் சேவைகளால் மறுபதிப்பு செய்யப்பட்டது.
* 1901 இல் முதன்முதலில் வெளியிடப்பட்ட எஃப். *ஃபாசெட்டின் நாயர்ஸ் ஆஃப் மலபார் தொகுதி III* .
கோயில் வளாகத்தில் அய்யனார்
கோயிலின் பின்புற முகப்பு
**நள்ளி சிங்கமுடைய அய்யனார் கோவில்** தமிழ்நாட்டில் விருதுநகர் மாவட்டத்தில் சாத்தூரில் இருந்து கோவில்பட்டி செல்லும் வழியில் உள்ள நள்ளி கிராமத்தில், கண்மாய் அருகில் அமைந்துள்ளது.

குல தெய்வம்
-----------

மிக பிரசித்தி பெற்ற இந்த கோவிலானது தமிழ்நாட்டின் தென் மாவட்டங்களில் வசிக்கும் கணிசமான மக்களின் குலதெய்வமாக இருக்கிறது.

தெய்வங்கள்
----------

இக்கோயிலில் சிங்கமடை அய்யனார், நொண்டிக் கருப்பசாமி, பதினெட்டாம்படி கருப்பசாமி, பேச்சியம்மன் போன்ற கடவுளர்களுக்கு சன்னதிகள் உள்ளன. விநாயகர், சப்த கன்னியர், கருப்பசாமி, பேச்சியம்மன், முனிவர், பாம்பு, லிங்கம், வைரசாமி, நந்தி, நாகர், வீரபத்திரர், வில்லடி கருப்பசாமி, முத்துக்கருப்பன், லாட சன்னியாசி, வல்லாட முத்து உள்ளிட்ட தெய்வங்கள் உள்ளன.

விழாக்கள்
---------

இங்கு மாசி மாதம் சிவராத்திரி அன்று திருவிழா நடைபெறும். அப்பொழுது நடைபெறும் பாரிவேட்டை நிகழ்ச்சி புகழ்பெற்றது. இக்கோவிலை குலதெய்வமாக கொண்ட மக்கள் தமிழகத்தின் பல்வேறு மாவட்டங்களில் உள்ளனர். அவர்கள் திருவிழாவில் தவறாது கலந்து கொள்கின்றனர்.

சிறப்பு
-------

ராக்காச்சி, மாடான், மாடத்தி, பாதாள கண்டிகை ஆகிய, வீட்டில் பிறந்த பெண் குழந்தைகள் பிரார்த்திக்கின்ற, தெய்வங்களும் உள்ளன.

அமைவிடம்
--------

தேசியநெடுஞ்சாலை எண் 7 ல் சாத்தூர் மற்றும் கோவில்பட்டி இடையில் சாத்தூரிலிருந்து 16கிமீ மற்றும் கோவில்பட்டியிலிருந்து 7கிமீ தொலைவில் உள்ளது. நெடுஞ்சாலையிலிருந்து 1.6கிமீ உள்ளே செல்ல சாலை வசதி உள்ளது.

மேற்கோள்கள்
-----------

1. 1 2   ஜ.பாக்கியவதி, சிங்கமடை அய்யனார், தினமணி, வெள்ளி மணி, 16 அக்டோபர் 2005
**சத்ய நாராயண் கௌரிசாரியா** (*Satya Narayan Gourisaria*) இந்தியாவில் பிறந்த பிரித்தானிய நிறுவனச் செயலர் ஆவார். காந்தியவாதியாகவும்  வே.கி. கிருட்டிண மேனனால் நிறுவப்பட்ட இந்திய சுதந்திர இயக்க அமைப்பான இந்தியக் கூட்டமைப்பின் முன்னாள் செயலாளருமாக   சத்ய நாராயண் இருந்தார். பீகார் மாநிலத்தின் தன்பாத் நகரத்தில் 1929 ஆம் ஆண்டு மே மாதம் 7 ஆம் தேதியன்று இவர் பிறந்தார். ஆனால் கிழக்கு வங்காளத்திற்கு இடம் பெயர்ந்தார். பின்னர் கிழக்கு பாக்கித்தானிலிருந்து 1948 ஆம் ஆண்டில் சுதந்திரத்திற்கு ஒரு வருடம் கழித்து இந்தியா திரும்பினார். கொல்கத்தாவில் உள்ள இசுகாட்டிசு பேராலயக் கல்லூரியில் தனது கல்லூரிப் படிப்பை முடித்தார். 1950 ஆம் ஆண்டில் ஐக்கிய இராச்சியத்திற்கு குடிபெயர்ந்தார். அங்கு 61 ஆண்டுகள் தங்கினார்.  டக்ளசு பிரேசர் அண்ட் சன்சு (லண்டன்) லிமிடெட் நிறுவனத்தின் முன்னாள் நிறுவன செயலாளரான கௌரிசாரியா தற்போது செயல்படாத அசோகா பிரசுரத்தின் இயக்குனராகவும் இருந்துள்ளார்.  இலண்டனில் தங்கியிருந்த காலத்தில், இந்தியத் திரைப்படங்களைக் காண்பிக்க திரையரங்குகளை வாடகைக்கு அமர்த்தியதன் மூலமும், இந்தியத் திரைப்படப் பிரமுகர்களை நிகழ்ச்சிகளுக்காக இலண்டனுக்கு வரவழைப்பதன் மூலமும் கலாச்சாரப் பரிமாற்றங்களுக்கு உதவியுள்ளார். 1974 ஆம் ஆண்டில் இராயல் ஆல்பர்ட் அரங்கில் லதா மங்கேசுகர் நடத்திய ஒரு நிகழ்ச்சி இவ்வகையில் குறிப்பிடத்தக்கது ஆகும்.  2013 ஆம் ஆண்டு சத்ய நாராயண் இந்தியா திரும்பினார். இந்திய அரசு நான்காவது உயர் விருதான பத்மசிறீ விருதை 2000 ஆம் ஆண்டில் இவருக்கு வழங்கி சிறப்பித்துள்ளது.

மேலும் பார்க்கவும்
------------------

வே. கி. கிருட்டிண மேனன்

மேற்கோள்கள்
-----------

1. 1 2  "Due Dil". Due Dil. 2014. 30 December 2014 அன்று பார்க்கப்பட்டது.
2. ↑  "High Commission of India". High Commission of India, London. 30 January 2012. 4 September 2014 அன்று மூலம் பரணிடப்பட்டது. 30 December 2014 அன்று பார்க்கப்பட்டது.
3. ↑  "124-yr-old social worker receives Padma Bhushan". 30 March 2000. 30 December 2014 அன்று பார்க்கப்பட்டது.
4. ↑  "The Open University". The Open University, London. 2014. 30 December 2014 அன்று பார்க்கப்பட்டது.
5. 1 2 3  "Telegraph India". Telegraph India. 18 August 2013. 30 December 2014 அன்று பார்க்கப்பட்டது.
6. ↑  "Padma Awards" (PDF). Padma Awards. 2014. 15 நவம்பர் 2014 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
**செ. மாதவன்** (20 ஆகத்து 1933 - 3 ஏப்ரல் 2018) ஓர் இந்திய அரசியல்வாதியும், தமிழ்நாடு சட்டமன்றத்தின் திருப்பத்தூர் சட்டமன்றத் தொகுதியின் முன்னாள் உறுப்பினரும், தமிழகத்தின் முன்னாள் அமைச்சரும் ஆவார். இவர் 1933 ஆகத்து 20 அன்று செல்லையா பிள்ளை என்பவருக்கு மகனாக சிங்கம்புணரியில் பிறந்தவர்.

அரசியல் வாழ்க்கை
----------------

1962 ஆம் ஆண்டு நடந்த தமிழ்நாடு சட்டமன்றத் தேர்தலில் திருக்கோஷ்டியூர் தொகுதியில் (தற்போது நீக்கப்பட்ட தொகுதி) திராவிட முன்னேற்றக் கழகம் சார்பாக போட்டியிட்டு வெற்றிபெற்றார். அதன்பின்னர், மாற்றியமைக்கப்பட்ட திருப்பத்தூர் தொகுதியில் 1967, மற்றும் 1971 ஆகிய ஆகிய ஆண்டுகளில் தொடர்ந்து இரண்டு முறை சட்ட மன்ற உறுப்பினராக இருந்தார். இந்த மூன்று முறையும் தி.மு.க. சார்பில் அவர் போட்டியிட்டு வென்றார். அண்ணாதுரை அமைச்சரவையில் சட்ட அமைச்சராகவும், 1967 -1976 ஆண்டுகளில் மு. கருணாநிதி அமைச்சரவைகளில் சட்டம், கூட்டுறவுத் துறை, தொழில் துறை அமைச்சராக மாதவன் பணியாற்றினார்.

1982 ஆண்டு தி.மு.க.வில் இருந்து விலகி அஇஅதிமுகவில் சேர்ந்தார். அதைத்தொடர்ந்து 1984 தமிழ்நாடு சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகம் சார்பாக திருப்பத்தூர் தொகுதியில் போட்டியிட்டு வெற்றி பெற்றார். 1990-96ஆம் ஆண்டுகளில் அ.தி.மு.க. சார்பில் மாநிலங்களவை உறுப்பினராக இருந்தார். எம்.ஜி.ஆர். காலத்தில் அஇஅதிமுகவின் பொருளாளராக இருந்தார். எம்.ஜி.ஆர் இறந்தபிறகு இரண்டாக பிளவுபட்ட அ.தி.மு.கவில் சானகி அணியில் இணைந்தார்.

1996ஆம் ஆண்டு தி.மு.க. தலைவர் கருணாநிதி முன்னிலையில் மீண்டும் தி.மு.க.வில் தன்னை இணைத்துக்கொண்டு. திமுகவில் உயர்நிலை செயல்திட்டக்குழு உறுப்பினராக இருந்தார்.

வகித்த பதவிகள்
--------------

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1962 | திருக்கோஷ்டியூர் | திமுக |  |
| 1967 | திருப்பத்தூர், சிவகங்கை | திமுக |  |
| 1971 | திருப்பத்தூர், சிவகங்கை | திமுக |  |
| 1984 | திருப்பத்தூர், சிவகங்கை | அஇஅதிமுக |  |

மேற்கோள்கள்
-----------

1. ↑  "காலமானார் முன்னாள் அமைச்சர் செ. மாதவன்". *செய்தி*. தினமணி. 4 ஏப்ரல் 2018. 7 சூலை 2018 அன்று பார்க்கப்பட்டது.
2. ↑  "1962 Madras State Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2016-07-20 அன்று பார்க்கப்பட்டது.
3. ↑  "1967 Tamil Nadu Election Results, Election Commission of India" (PDF). 2012-03-20 அன்று மூலம் (PDF) பரணிடப்பட்டது. 2016-07-20 அன்று பார்க்கப்பட்டது.
4. ↑  "1971 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2016-07-20 அன்று பார்க்கப்பட்டது.
5. ↑  1984 Tamil Nadu Election Results, Election Commission of India
6. ↑  "முன்னாள் அமைச்சர் செ.மாதவன் மரணம்". *செய்தி*. மாலை மலர். 4 ஏப்ரல் 2018. 2020-08-11 அன்று மூலம் பரணிடப்பட்டது. 7 சூலை 2018 அன்று பார்க்கப்பட்டது.
7. ↑  "முன்னாள் அமைச்சர் செ மாதவன் உடல் நலக்குறைவால் காலமானார் - இன்று இறுதிச்சடங்கு". *செய்தி*. ஒன் இந்தியா. 4 ஏப்ரல் 2017. 7 சூலை 2018 அன்று பார்க்கப்பட்டது.

வெளியிணைப்புகள்
---------------
**சத்து மா** *(Sattu)* என்பது பருப்புகளும் சிறுகூலங்களும் கலந்த மாவு அல்லது பொடியாகும். இது இந்தியாவிலும் பாக்கித்தானிலும் முதன்மை உணவாகவோ துணை உணவாகவோ பயன்படுகிறது.

வரலாறு
------

சத்து மா பொடித்தல் மிகப் பண்டைய கால முதலே வழக்கில் இருந்து வருகிறதுஇது இந்தியா முழுவதிலும் பரவலாக பயன்பாட்டில் உள்ளது. இது பீகாரில் தேசி அல்லது உள்நாட்டு ஆர்லிக்சு என வழங்கப்படுகிறது.

பயன்பாடு
--------

  

பஞ்சாபில் இது பார்லி வறுத்துப் பொடித்துச் செய்யப்படுகிறது.

சத்து மாவின் கலவைகள்
--------------------

சத்து மா உலர் பருப்புகளையும் உலர் கூலங்களையும் குறிப்பாகப் பார்லி அல்லது துவரம் பருப்பை வறுத்துப் பொடித்துச் செய்யப்படுகிறது. மரபாக இது பருப்பு வகையறாக்களை வாணலியில் இட்டு மணலுடனோ இல்லாமலோ வறுத்து செய்வர்.வறுத்ததும் இவற்றைச் சலித்துப் பின்னர் நுண்ணிய பொடியாக்குவர்.

மேற்கோள்கள்
-----------

1. ↑  Alop ho riha Punjabi virsa by Harkesh Singh Kehal Pub Lokgeet Parkashan ISBN 81-7142-869-X

வெளி இணைப்புகள்
---------------

* Manufacturing of sattu பரணிடப்பட்டது 2011-07-21 at the வந்தவழி இயந்திரம்
* Barley sattu பரணிடப்பட்டது 2016-08-17 at the வந்தவழி இயந்திரம்
சாவோ சாவோ மன்னன்
**சாவோ சாவோ** (*Cao Cao*, சீனம்:曹操; 155 – மார்ச் 15, 220) என்பவன் கீழைத்தேய ஹான் அரச வம்சத்தின் கடைசி மன்னனும், போர்ப்பிரபுவும் ஆவான். சீனாவின் ஹான் வம்சத்தின் இறுதிப்பகுதியில் இவன் பெரும் புகழடைந்திருந்தவன். மூன்று இராச்சியங்கள் என அழைக்கப்படும் சீனாவின் ஆட்சிப் பகுதியில் முக்கிய மன்னனாகக் கருதப்பட்டவ இவன் சாவோ வெய் என்ற தனி மாநிலத்தை உருவாக்குவதற்கு காரணியாக இருந்து அதற்கு தன்னையே சக்கரவர்த்தியாக அறிவித்தான். சாவொ பொதுவாக கொடுங்கோலனாக வர்ணிக்கப்பட்டாலும், மிகவும் திறமை மிக்க ஆட்சியாளனாக இருந்தான். கவிதைகள் இயற்றுவதிலும், தற்காப்புக் கலைகள்யிலும் திறமையுடையவன். அத்துடன் போர்க் கலை பற்றி பல நூல்களையும் எழுதியுள்ளான்.

சாவோ சாவோவின் கல்லறை கண்டுபிடிப்பு
----------------------------------

டிசம்பர் 2009 இல் சாவோவின் கல்லறை மத்திய சீனாவின் எனான் மாகாணத்தில் ஆன்யாங் என்ற பழம்பெரும் தலைநகரத்திற்குக் கிட்டவாக சிகாசூ என்ற கிராமத்தில் தொல்லியலாளர்களால் கண்டுபிடிக்கப்பட்டது. 740-சதுர மீ பரப்புடைய இந்தக் கல்லறை சாவோவினுடையதென்று அடையாளம் காணப்பட்டுள்ளது. இதனை உறுதிப்படுத்தும் கல்லோவியங்கள் பலவும் அங்கு கண்டுபிடிக்கப்பட்டன. கல்லறையில் மூன்று மனிதர்களின் உடல்கள் உள்ளன. 60 அகவை மதிப்புடைய ஆண், 50 மற்றும் 25 அகவை மதிப்புடைய இரு பெண்களுடைய உடல்கள் அங்கு காணப்பட்டுள்ளன. இவை சாவோ மற்றும் அவனது அரசி, தாதி ஆகியோருடையது எனத் தெரிவிக்கப்படுகிறது.

குறிப்புகள்
-----------

1. ↑  Sinica.edu.tw
2. ↑  Lin Shujuan, "Tomb of legendary ruler unearthed.". China Daily. Updated: 2009-12-28.
3. ↑  Ancient Legendary Ruler's Tomb Found பரணிடப்பட்டது 2010-10-12 at the வந்தவழி இயந்திரம், டிஸ்கவரி செய்திகள், டிசம்பர் 28, 2009

வெளி இணைப்புகள்
---------------

* இரண்டாம் நூற்றாண்டைச் சேர்ந்த சீன மன்னனின் கல்லறை கண்டுபிடிப்பு, விக்கி செய்திகளில்
* Cao Cao and the Three Kingdoms: A George Ernest Morrison lecture in Ethnology
**சாவித்திரன்** (*Savitṛ*)இந்து சமய வேதங்கள் குறிப்பிடும் அதிதி-காசியபர்|காசியருக்கு]] பிறந்த 12 ஆதித்தர்கள் ஆவர். இவர் ஆதிகம் சூரிய தேவனுடன் தொடர்புறுத்தி பேசப்படுகிறார். அதிகாலை சூரியோதயத்திற்கும், மாலை சூரிய அஸ்தமனத்திற்கும் *சாவித்திரன்* அதிதேவதையாக உள்ளார். எனவே வைதீகர்கள் சூரியோதயம் மற்றும் அஸ்தமன காலங்களில் சந்தியா வந்தனம் செய்யும் போது காயத்ரி மந்திரம் செபிப்பது வழக்கம்.

ரிக் வேதம் மூன்றாம் மண்டலத்தில் (RV 3.62.10) காயத்ரி மந்திரம் பற்றி உள்ளது. ரிக் வேதத்த்தின் 35வது மந்திரத்தில் சாவித்திரன் குறித்து விளக்கமாக கூறப்பட்டுள்ளது. இந்த மந்திரத்தில் சாவித்ர் ஒரு புரவலர் தெய்வமாக உருவகப்படுத்தப்படுகிறது. ரிக்வேதத்தின் பதினொரு முழு மந்திரங்களிலும் மற்றும் பிற வேதங்களிலும் சாவித்திரன் கொண்டாடப்படுகிறார். வேத மந்திரங்களில் சாவித்ரன் பெயர் மொத்தம் 170 முறை குறிப்பிடப்பட்டுள்ளது.

வேத கால முடிவில் சாவித்ரன் தேவதையின் வழிபாடு இந்துக் கடவுள் பட்டியலிலிருந்து மறைந்தாலும், நவீன இந்து சமயத்தில் சாவித்திரன், காயத்ரி எனும் பெண் தெய்வத்தின் பெயரில் வணங்கப்படுகிறார்.

### தோற்றம்

சாவித்திரன் தேவதை அழகிய, பரந்த, தங்கக் கரங்கள் உடையவர். இவருக்கு இனிமையான நாக்கும், பொன்னிற கண்களும், மஞ்சள் நிற முடி மற்றும் பளபளப்பான ஆடையை அணிந்தவர். இத்தேவதை சூரிய பகவான், அக்னி பகவான் மற்றும் இந்திரனுடன் தொடர்புடையவர். சாவித்ரன் எல்லா வடிவங்களையும் ஏற்கும் திறன் கொண்டவனாக இருப்பது போலவே, சர்வ ரூபமான தங்க அச்சு கொண்ட தங்கத் தேர் உடையவன். சாவித்திரனின் தேர் குதிரைகளால் இழுக்கப்படுகிறது. இவர் அதிகாலை சூரியோதயத்திற்கும், மாலை சூரிய அஸ்தமனத்திற்கும் அதிதேவதை ஆவார். இவர் காற்று, வானம் மற்றும் பூமி, உலகம், பூமியின் இடைவெளிகள் மற்றும் சொர்க்கத்தை ஒளிரச் செய்கிறார்.

### பணிகள்

12 ஆதித்தர்களில் ஒருவர்களான சூரியன் மற்றும் பூஷணைப் போன்று சாவித்திரன் அசையும் மற்றும் நிலையானவற்றின் அதிபதி ஆவர். சாவித்ர் ஒரு கருணையுள்ள தெய்வம். அவர் அனைத்து உயிரினங்களின் பாதுகாவலராக செயல்படுகிறார். இவர் சொர்க்க லோகத்தையும், முன்னோர் உலகத்தையும் பாதுகாக்கிறார்.

இதனையும் காண்க
--------------

* ஆதித்தர்கள்
* காயத்ரி
* காயத்ரி மந்திரம்
* சந்தியா வந்தனம்

மேற்கோள்கள்
-----------

1. ↑   *Essence of Inquiry: Vicharasangraham, A Commentary by Nome*. Society of Abidance in Truth. 19 January 2019. .
2. 1 2  Bhagavata Purana, Book 6 - Sixth Skandha, Chapter 18
3. ↑  Keshavadas, Sadguru Sant (2022-01-19) (in en). *Gayatri: The Highest Meditation*. Taylor & Francis. பன்னாட்டுத் தரப்புத்தக எண்:978-1-000-44807-8. .
4. ↑  Monier-Williams *Sanskrit Dictionary* (1899), p. 1190.
5. ↑  "Rig Veda: Rig-Veda Book 1: HYMN XXXV. Savitar".
6. ↑  MacDonell, A.A. (1881). *Vedic Mythology*. Williams and Norgate. "They are known as ‘Fivers’ in Islam. The five first Imams or Teachers."
7. ↑  Wilson, H. H. (2006). *The Vishnu Purana: A System of Hindu Mythology and Tradition*. Read Books Publications.
8. ↑  
Muir, John (1863). *Original Sanskrit Texts on the Origin and Progress of the Religion and Institutions of India*. Williams and Norgate. .
நளினி என்னும் காவியத்தை குமரனாசான் எழுதினார். இது மலையாளத்தில் எழுதப்பட்ட முக்கியமான நூல்களில் ஒன்று. 1911-இல் வெளியானது. பெண்ணுக்கும் ஆணுக்கும் இடையிலான அசாதாரணமான காதலைப் பற்றிய கதை. இந்த கதையின் நாயகியின் பெயரே நூலின் தலைப்பானது.

இது 173 சுலோகங்களைக் கொண்டது. ஒவ்வொரு சுலோகங்களும் நான்கு வரிகளைக் கொண்டவை. இதில் 166 சுலோகங்கள் ’ரதோத்தத’ விருத்த வகையில் அமைந்துள்ளன. ’மாலினி’ என்னும் வகையில் மூன்றும், ’வசந்ததிலகம்’ என்னும் வகையில் இரண்டும் ’பிருத்வி’, ’மந்தாக்ராந்த’ ஆகிய வகைகளில் தலா ஒன்றும் உள்ளன.

கதை
---

திவாகரன் நளினியின் விளையாட்டுத் தோழன். திவாகரன் இளவயதில் சொந்த நாட்டை விட்டு வேற்று நாட்டுக்கு செல்கிறான். அவனை மனதில் நினைத்து வாழ்கிறாள். மண வயதில் மகளுக்கு திருமணம் செய்விக்க தீர்மானிக்கின்றனர் நளினியின் பெற்றோர். தனக்கு திருமணம் நிச்சயிக்கப்பட்டது அறிந்த நளினி, தோழிகளோடு ஆலோசிக்காது, வீட்டைவிட்டு வெளியேறுகிறாள். நீரில் குதித்த அவளை ஒரு முனிவர் காப்பாற்றுகிறார். அந்த முனிவரின் ஆசிரமத்தில் ஐந்தாண்டுகள் தங்கியிருக்கிறாள். அப்போது ஒரு காலை வேளையில், திவாகரனை பார்க்கிறாள். யோகியான அவன் அவளை வாழ்த்தி பயணப்பட முயல்கிறான். அவன் வருந்தவே, அவளுக்கு உபதேசிக்கிறான்.

சில பாடல்கள்
------------

முதலாம் பாடல்;

|  |  |  |
| --- | --- | --- |
| "| நல்ல ஹைமவதபூவில், -ஏறெயாய்
கொல்லம் - அங்ஙொரு விபாதவேளயில்,
உல்லஸிச்சு யுவயோகி யேகனுல்
புல்ல பாலரவிபோலெ காந்திமான். | "|

பொருள்:
பல காலங்களுக்கு முன்பு, சீரான காலை வேளையில், இமயமலைக்கு அருகில் உள்ள பள்ளத்தாக்கில் இளைய முனிவன் ஒருவன் வந்திறங்கினான். அவனிடம் பள்ளத்தாக்கின் அமைதியும், சூரியனின் ஒளியும் நிறைந்திருந்தன.

இரண்டாம் பாடல்:

|  |  |  |
| --- | --- | --- |
| "| ஓதி, நீண்ட ஜடயும் நகங்ஙளும்
பூதியும் சிரதபஸ்வியென்னதும்,
த்யோதமானமுடல் நக்னமொட்டு ஸீ-
தாதபாதிகளவன் ஜயிச்சதும். | "|

பொருள்: சுருட்டையான நீண்ட முடியும், நீண்ட நகங்களும், அவன் நீண்ட நாளாக தவம் இருந்தவன் என்பதை உணர்த்தின. குறைந்த உடையணிந்த அவன் உடலைப் பார்த்தால், குளிர், வெப்பம் எதனாலும் தாக்கப்படாததைப் போல் இருந்தது.
தொழிற்பாடல்கள் என்பது நாட்டார் பாடல்களில் ஒன்றாகும். பொதுவாகத் தொழில்புரியும் போது பாடும் பாடல்களைத் தொழில் பாடல்கள் என்பர். இவ்வகைப் பாடல்களை தொழிலின் சுமையும் உழைப்பின் களைப்பும் தெரியாமல் இருக்கப் பாடுகின்றனர். தொழில் பாடல்கள் தொழிலாளர்களது இன்ப துன்பங்களையும், நெஞ்சக் குமுறல்களையும், ஆசாபாசங்களையும், விருப்பு வெறுப்புகளையும் வெளியிடுகின்றன.

தொழில் பாடல்கள் சில குறியீடுகளுடன் தொடங்குகின்றன. விவசாயப் பாடல்களில் "ஏலேலோக் குயிலே", "ஏலேலே அன்னக்கிளி", "ஏலேலோ குயிலே", "பொலி பொலி பொலி" என்றும், கப்பற் பாட்டுகளில் "ஏலேலோ ஐலசா", "ஏலை ஏலோ சல சலா" என்றும், பாரந்துாக்குவோர்கள் "ஐலசா ஐலசா", "ஏலம் பிடி ஏலம்" என்றும், வண்டியோட்டுவோர் "ஏலங்கிடிலேலோ" என்றும் பாடுவர். தொழிற் பாடல்களில் தொழிலுக்கு அடுத்தபடியாகக் காதல் இடம் பெறுவதுண்டு. வழிபாடுகளும் புராணக்கூறுகளும் இடம்பெறுகின்றன.

### ஏற்றப்பாட்டு

ஏற்றம் இறைக்கும்போது பாடும் பாடல்களை ஏற்றப்பாட்டு என்பர். பயிர்த்தொழில் பாடல்களில் ஏற்றப் பாட்டிற்குத் தனிச்சிறப்பிடம் உண்டு. ஏற்றம் இறைக்கத் தொடங்குமுன் உழவர்கள் தாங்கள் வழிபடும் தெய்வங்களை அருள்புரியவேண்டுமென விரும்பிப்பாடுவர்.

"பெருமாளே வாரீர்

சிவனாரே வாரீர்

சிவனும் பெருமாளும்

சேர்ந்து மடலேறும்

அரியும் சிவனும்

அமர்ந்து மடலேறும்"
**சாவுப் பள்ளத்தாக்கு தேசியப் பூங்கா** (Death Valley National Park) என்பது சியெரா நெவேடாவுக்குக் கிழக்கே வரண்ட காலநிலையைக் கொண்ட ஐக்கிய அமெரிக்காவின் பெரும் வடிநிலத்தில் (Great Basin) அமைந்துள்ள ஒரு தேசியப் பூங்கா ஆகும். இப் பூங்காவின் பகுதிகள் கிழக்குக் கலிபோர்னியாவில் உள்ள இன்யோ கவுன்டியின் தெற்குப் பகுதியிலும், சான் பேர்னாடினோ கவுன்டியின் வடக்குப் பகுதியிலும் உள்ளன. இப் பூங்காவின் சிறிய பகுதிகள், நியே கவுன்டியின் தென்மேற்குப் பகுதியிலும், நெவாடாவில் உள்ள எசுமெரால்டா கவுன்டியின் தெற்குக் கோடியிலும் அமைந்துள்ளன. இவைதவிரப் பூங்காவின் தனித்த பகுதியொன்று (பேய்க் குழி) தெற்கு நியே கவுன்டியினுள் அமைந்துள்ளது. 13,630 கிலோ மீட்டர்கள் (5,262 சதுர மைல்) பரப்பளவு கொண்ட இப் பூங்கா, உப்புப் பள்ளத்தாக்கு (Saline Valley), பனாமின்ட் பள்ளத்தாக்கின் (Panamint Valley) பெரும்பகுதி, ஏறத்தாள முழுமையான சாவுப் பள்ளத்தாக்கு, பல மலைத் தொடர்களின் பகுதிகள் என்பவற்றைத் தன்னுள் அடக்கியுள்ளது.

குறிப்புகள்
-----------

1. ↑  "Listing of acreage as of December 31, 2010". Land Resource Division, National Park Service.
2. ↑  "Five Year Annual Recreation Visits Report". Public Use Statistic Office, National Park Service.
**சத்தீசு குசரால்** (Satish Gujral பிறப்பு 25 திசம்பர் 1925) ஓவியர், சிற்பக்கலைஞர், எழுத்தாளர் என அறியப்படுகிறார். சுவரோவியம், கிராபிக்சு, கட்டடக்கலை கரிக்கட்டைச் சிற்பங்கள் பிளாஸ்டிக் கலை ஆகியவற்றிலும் வல்லுநர். இந்திய நடுவணரசின் பத்ம விபூசண் விருது பெற்றவர்.

வாழ்க்கைக் குறிப்பு
-------------------

சத்தீசு குசரால் இன்றைய பாக்கித்தானில் அமைந்துள்ள சீலம் நகரில் பிறந்தார். 1939 ஆம் ஆண்டு இலாகூரில் மாயோ கலைக் கல்லூரியில் பயின்று தேர்ச்சிப் பெற்று 1944 இல் மும்பைக்குக் குடி பெயர்ந்தார். ஓவியக் கலையை மேலும் கற்று தம் திறமையை மேம்படுத்திக் கொள் வதற்காக மெக்சிகோ அரசின் உதவித் தொகையைப் பெற்று மெக்சிகோ அரசின் தேசியக் கல்லூரியில் படித்தார். அங்கு டியாகோ ரிவேரா டேவிட் செக்கிரோஸ் ஆகிய புகழ் பெற்ற ஓவியர்களிடம் பயிற்சிப் பெற்றார்

ஆக்கங்கள்
---------

சீதையின் அக்கினிப் பிரவேசம், திரவ்பதையின் துகிலுரிப்பு, சத்ரஞ் கி கில்லாடி என்பன சத்திசு குசரால் படைத்த ஓவியங்களில் குறிப்பிடத்தக்கன. கட்டடக் கலையில் சிறந்த சத்தீசு குசரால் புது தில்லியீல் உள்ள பெல்ஜியம் தூதரகக் கட்டடத்தை வடிவமைத்தார்.
மேலும் கோவா பல்கலைக் கழகம், ஐதராபாத்தில் சி.எம்.சி. நிறுவனத்தின் ஆய்வு மையம் ஆகிய கட்டடங்கள் இவரால் வடிவமைக்கப் பட்டவை ஆகும். அவருடைய தன் வரலாறு மற்றும் சில நூல்களை எழுதியுள்ளார். 1952 முதல் 1974 வரை மெக்சிகோ நியூயார்க் புதுதில்லி மும்பை கல்கத்தா மாண்ட்ரியல் உரோம் பெர்லின் டோக்கியோ எனப் பல நாடுகளுக்கும் நகரங்களுக்கும் பயணம் செய்து ஆங்காங்கே கண்காட்சிகள் வைத்து தாம் படைத்த ஓவியங்கள் சிற்பங்கள் ஆகியவற்றைப் பரப்பினார்.

விருதுகள்
---------

ஓவியத்துக்கான தேசிய விருது (இரண்டு முறை )

சிற்பத்துக்கான தேசிய விருது

பஞ்சாப் அரசின் கௌரவ விருது

பெல்ஜியம் அரசின் ஆர்டர் ஆப் தி கிரவுன்

இந்திய அரசின் பத்ம விபூசண்

லியோனர்டோ டா வின்சி விருது

மெக்சிகோ அரசின் வாழ்நாள் சாதனை பன்னாட்டு விருது

உசாத்துணை
---------
**ஓவியர்** என்போர் சங்க காலத்தில் இப்போதுள்ள திண்டிவனம் பகுதியில் வாழ்ந்த குடிமக்கள். இந்த ஓவியர்-குடி மக்கள் வாழ்ந்த நாடு ஓய்மானாடு எனப்பட்டது. ஓய்மான் நல்லியக்கோடன், ஓய்மான் வில்லியாதன் ஆகிய மன்னர்கள் இந்த நாட்டுப்பகுதியை ஆண்ட ஓவியர்-குடி அரசர்கள்.

'ஓ' என்னும் சொல் மதகடைக்கும் பலகையைக் குறிக்கும். ஓய்மானாட்டில் ஏரிகள் மிகுதி. மதகடைக்கும் ஓக்கள் மிகுதியாக இருந்த நாடு ஓய்மானாடு எனப்பட்டது. இந்த நாட்டைப் பற்றிக் கூறும் சிறுபாணாற்றுப்படை அடிகள் இதனை 'பொருபுனல் தரூஉம்' என்று குறிப்பிடுவது 'ஓ' < ஓய் என மருவியது என்பதற்கு வலுவூட்டுகிறது.

ஓவியர்குடி மக்கள் வாட்போரில் வல்லவர்கள். 

இவர்களின் முன்னோன் ஒருவன் இலங்கைத் தீவிலிருந்தபோது கரு தரித்து தாய் இங்கு வந்தபின் பிறந்தான் என்று பாடல் தெரிவிக்கிறது. இவன் தலைதூக்கி நிறுவிய ஊர் ‘நன்மாவிலங்கை’. இது இவன் கருவுற்ற ‘தொன்மாவிலங்கை’ நினைவாகச் சூட்டப்பட்டது. 

வில்லியாதன் ஆண்ட ஊர் இப்போது ‘வெள்ளிமேடுபேட்டை’ என்னும் பெயருடன் விளங்குகிறது.

* பல்லவர் வரலாற்றில் வரும் பீலிவளை கதையை இதனோடு ஒப்பிட்டு எண்ணவேண்டியுள்ளது.

இவற்றையும் காண்க
----------------

* சங்க கால நாட்டுமக்கள்

அடிக்குறிப்பு
-------------

1. ↑  
தொன்மா இலங்கை கருவொடு பெயரிய
நன்மா இலங்கை மன்னர் உள்ளும்
மருவின்றி விளங்கிய வடு இல் வாய்வாள்
உருபுலித் துப்பின் ஓவியர் பெருமகன் ... நல்லியக்கோடன் சிறுபாணாற்றுப்படை 122
2. ↑  
குட மலைப் பிறந்த கொழும் பல் தாரமொடு  

கடல் வளன் எதிரக் கயவாய் நெரிக்கும்  

காவிரிப் புது நீர்க் கடு வரல் வாய்த்தலை,   

ஓ இறந்து ஒலிக்கும் ஒலியே
3. ↑  பல்லவர் யார்
**தொழிலாளர் சர்வாதிகாரம்** ( ஆங்கிலம்: *Dictatorship of the proletariat*) அல்லது **பாட்டாளி வர்க்க சர்வாதிகாரம்** என்பது ஒரு அரசியல் கருத்து நிலை ஆகும். பொதுவுடமைக் கோட்பாட்டில் வர்க்கமற்ற சமுதாயம் அமைவதற்கு முன்பும், முதலாளி வர்க்கத்திடம் இருந்து அதிகாரத்தை கைப்பற்றிய பின்பும் உள்ள இடைப்பட்டதான ஒரு நிலையே தொழிலாளர் சர்வாதிகாரம் எனப்படுகிறது.

பாட்டாளி வர்க்க சர்வாதிகாரத்தின் வடிவம்
---------------------------------------

முதலாளித்துவத்திலிருந்து சோசலிசத்திற்கும், சோசலிச சமுதாய கட்டமைத்திலிருந்து கம்யூனிசத்திற்கு மாறிச் செல்லும் காலகட்டத்தில் சமுதாயத்தின் அரசியல் நிறுவனமாக, கட்டாயம் இருக்க வேண்டியது பாட்டாளி வர்க்க சர்வாதிகாரம்.  பாட்டாளி வர்க்க சர்வாதிகார காலகட்டத்தில் நடைபெறுகிற வர்க்கப் போராட்டத்தின் ஐந்து வடிவங்கள்.

1. வென்று வீழ்த்தப்பட்ட சுரண்டலாளர்களை அடக்குவது.
2. உள்நாட்டுப்போர்
3. குட்டி முதலாளித்துவ வர்க்கத்தை தீங்கற்றதாகச் செய்தல்
4. முதலாளித்துவ நிபுணர்களை பநன்படுத்திக்கொள்வது
5. புதிய உழைப்புக் கட்டுப்பாட்டைப் புகட்டுவது.

பாட்டாளி வர்க்க சர்வாதிகாரத்தின் வளர்ச்சி
-----------------------------------------

சோசலிசப் புரட்சியை விரிவுபடுத்திப் பூர்த்திசெய்வதும், முற்றிலும் பதிய பொருளாதார அமைப்பைக் கட்டுவதும், சுரண்டும் வர்க்கங்களை அப்புறப்படுத்தி சமுதாயத்தின் சமூகக் கட்டமைப்பை மாற்றுவதும்,புதிய அறிவாளி ஊழியர்களை வளர்ப்பதுபுதிய சமுதாய சமூகக் கட்டமைப்பை மாற்றுவதற்கான பணிகளைச் செய்வது, மனித உள்ளங்களில் புரட்சியை நிகழ்த்துவது, கம்யூனிச சித்தாந்தத்தின் வெற்றியை உத்திரவாதம் செய்வது, ஆகும்

தமிழ்ச் சூழலில்
---------------

தமிழ்ச் சூழலில் இடதுசாரிகள் நெடுங்காலமாக பட்டாளி வர்க்க புரட்சியையும், அதைத் தொடர்ந்த பட்டாளி வர்க்க சர்வாதிகாரத்தையும் தமது இலக்காகப் பிரகடனப்படுத்தி இருந்தனர். எனினும் இந்த உரையாடலில் தற்காலத்தில் **புதிய சனநாயகம்**, **மக்கள் சனநாயகம்** போன்ற சொற்கள் பயன்படுத்தப்படுகின்றன.

விமர்சனங்கள்
------------

சோவியத் ஒன்றியத்தில், சீனாவில், கியூபாவில் தொழிலாளர் சர்வாதிகாரங்கள் ஒரு குறிப்பிட்ட காலத்தில் இயங்கியதாகக் கூறப்படுகிறது. இந்த நாடுகள் எல்லாவற்றிலும் இந்த சர்வதிகாரம் பொதுவுடமைக் கட்சி சர்வாதிகாரமாகவும், குறிப்பாக அதிகாரத்தைக் கட்டுப்படுத்திய தலைவர்களின் சர்வாதிகாரமாக விளங்கின. 

அரசின்மைக் கொள்கையாளர்கள் தொழிலாளர் சர்வாதிகாரம் என்பது முதலாளித்துவம் கைக்கொண்ட அதிகாரத்தைப் போன்ற பண்புகளையே கொண்டிருக்கும் எனவும், அதனால் யாருடைய சர்வாதிகாரம் என்றாலும் எதிர்க்கப்படவேண்டும் எனவும் விமர்சித்தனர்.

மேலும் பார்க்கவும்
------------------

* பொதுவுடமை
* பொதுவுடைமை அறிக்கை
* இடதுசாரி அரசியல்

சான்றாவணம்
----------

1. ↑   Collected works, V. I. Lenin-Vol-20, page-217 -
2. ↑   இயக்கவியல் பொருள்முதல்வாதமும் வரலாற்றுப் பொருள்முதல்வாதமும்- முன்னேற்றப் பதிப்பகம்-மாஸ்கோ-1978 page-399 -

| * பா
* உ
* தொ
பொருளாதார முறைமைகள் |
| --- |
| 
மரபுப் பொருளாதாரம்  **·** 
நிலக்கிழாரியம்  **·** 
பொதுவுடமை  **·** 
சமவுடமை  **·** 
காந்திய பொருளாதாரம்  **·** 
கலப்புப் பொருளாதாரம்  **·** 
தாராண்மையியம்  **·** 
திறந்த சந்தை பொருளாதாரம்  **·** 
சுதந்திரவாதம் **·** 
முதலாளித்துவம்  **·** 
அரசழிவு முதலாளித்துவம்  **·** 
பாசிசம்
 |
**சாவித்ரி ராஜீவன்** (Savithri Rajeevan) ஓர் இந்திய கவிஞர், சிறுகதை எழுத்தாளர் மற்றும் ஓவியர் ஆவார். மலையாளத்தின் முன்னணி பெண் எழுத்தாளர்களில் ஒருவரான இவர் நான்கு கவிதைத் தொகுப்புகளையும் சிறு புனைகதைகளின் தொகுப்பையும் வெளியிட்டுள்ளார்.  

இவர் 1956 இல் கேரளாவின் மலப்புரம் மாவட்டத்தில் பிறந்தார். கேரள பல்கலைக்கழகத்தில் மலையாள இலக்கியத்தில் பட்டம் பெற்ற பிறகு , பரோடா பல்கலைக்கழக நுண்கலை பீடத்தில் படித்தார். இவர் 2009 இல் கேரள மாநில சலச்சீத்ரா அகாதமியின் நடுவராக இருந்தார். அவர் லலித் கலா அகாதமியின் துணைத் தலைவராகவும் சாகித்ய அகாதமியின் ஆலோசனைக் குழு உறுப்பினராகவும் பணியாற்றியுள்ளார். இவரது கவிதை பல்வேறு இந்திய மொழிகளிலும் சுவீடிய மற்றும் ஆங்கிலத்திலும் மொழிபெயர்க்கப்பட்டுள்ளது. இவர் 1975 முதல் எழுத்தாளர் பி.ராஜீவனுடன் சேர்ந்து வாழ்ந்து வருகிறார்.

படைப்புகள்
----------

### கவிதை

* *செரிவு* (1993, பக்ஷிக்கோட்டம் புக்ஸ், திருவனந்தபுரம்)
* *தேஹந்தரம்* (1999, மல்பெரி புக்ஸ், காலிகட்)
* *சாவித்ரி ராஜீவந்தே கவிதக்கல்* (2009, மாத்ரூபூமி புக்ஸ், காலிகட்)
* *அம்மே குலிப்பிக்கும்போல்* (2014, மாத்ரூபூமி புக்ஸ், காலிகட்)

### உரை நடை

* *சஞ்சாரியூட் தானு போயா வீடு* (2009, மாத்ருபூமி புக்ஸ், காலிகட்)

சான்றுகள்
---------

1. ↑  Arundhathi Subramaniam (November 12, 2015). "Savithri Rajeevan (India, 1956) ". *Poetry International*. Retrieved July 6, 2020.
2. ↑  Steni Simon (April 10, 2018). "A poet with a sharp vision". *தி நியூ இந்தியன் எக்சுபிரசு*. Retrieved July 6, 2020.
3. ↑  "സർഗയൗവനത്തിൽ സാവിത്രി രാജീവൻ". *Deshabhimani*. April 4, 2018. Retrieved July 6, 2020.
**பூரிபந்தா அப்பலா சுவாமி** (Puripanda Appala Swamy) (1904 – 1982), **அப்பலாசுவாமி** என்றும் அழைக்கப்படும் இவர் மொழியியலாளரும், எழுத்தாளரும், மொழிபெயர்ப்பாளரும், பத்திரிகையாளரும், பத்திரிக்கை ஆசிரியரும் ஆவார்.

ஆரம்ப கால வாழ்க்கை
------------------

இவர் 1904 நவம்பர் 13ஆம் தேதி ஆந்திராவின் விசயநகர மாவட்டம் சாலூரில் பிறந்தார். ஆரம்பக் கல்விக்குப் பிறகு, தெலுங்கு, சமசுகிருதம், ஒரியா, இந்தி, வங்காளம், ஆங்கிலம் உள்ளிட்ட பல மொழிகளைக் கற்றுக்கொண்டார்.

வாழ்க்கை
--------

இந்திய சுதந்திர இயக்கத்தில் குறிப்பாக ஒத்துழையாமை இயக்கம், அரிசனர்களின் மேம்பாடு, காதி பிரச்சாரா இயக்கம் ஆகியவற்றில் இவர் தீவிரமாக பங்கேற்றார். விசாகப்பட்டினத்தில் அகில இந்திய காதி சங்கத்தில் அமைப்பாளராக பணியாற்றினார்.

இவர் ஊடகவியல் துறையில் வெவ்வேறு வகைகளில் தனது திறமையை வெளிப்படுத்தியுள்ளார். 'ஸ்வாசக்தி' என்ற தேசிய செய்தித்தாளின் இணை ஆசிரியராகவும் பணியாற்றியுள்ளார். இவர் "ஆந்திர பத்ரிகா" என்ற பத்திரிக்கையில் 12 ஆண்டுகளாக சுதந்திரமான பத்திரிகையாளராக கட்டுரைகளை எழுதி வந்தார். இவர் மிகவும் தகவல்கள் நிறைந்த தலையங்கங்களுடன் 'சத்தியவானி' என்ற பத்திரிகையை நடத்தி வந்தார். இலக்கிய ஆர்வலர்களிடமிருந்து பாராட்டைப்பெற்ற 'வைசாக்கி' என்ற மாத இதழை வெளியிடட்டு வந்தார். 

சாகித்திய அகாதமி விருது பெற்ற தெலுங்கு எழுத்தாளரான சிறீ சிறீயை வெளிக்கொணர்ந்தார். 

ஆந்திராவில் நூலக இயக்கத்தில் தீவிரமாக ஈடுபட்டார். பார்வதிபுரம், ஸ்ரீராமவரம் ஆகிய ஊர்களில் நூலகங்களை மேபடித்தினார். மேலும் மாராக்கம் என்ற இடத்தில் ஒரு நூலகத்தை நிறுவியுள்ளார். இவர் ஆந்திரப் பிரதேச நூலகச் சங்கத்தின் வாழ்நாள் உறுப்பினராக இருந்தார்.

விசாகா எழுத்தாளர்கள் சங்கத்தின் தலைவராகவும், ஆந்திரப் பிரதேசத்தின் லலித கலா அகாடமியின் உறுப்பினராகவும், சாகித்ய அகாடமியின் உறுப்பினராகவும் இருந்துள்ளார். இந்திய இலக்கியத்தில் இவர் செய்த பங்களிப்புகளுக்காக 1973ஆம் ஆண்டில் ஆந்திர பல்கலைக்கழகத்தால் இவருக்கு கலாப்பிரபூர்ணா என்ற பட்டம் வழங்கப்பட்டது.

இறப்பு
------

இவர் நவம்பர் 18, 1982 அன்று தனது 78 வயதில் இறந்தார்.

மரியாதை
-------

விசாகப்பட்டினத்தின் கடற்கரை சாலையில் இவருக்கு சிலை ஒன்று அமைக்கப்பட்டது. சுருக்கமான சுயசரிதை புத்தகம் ஒன்று துவானா சாஸ்திரியும், பந்தி சத்யநாராயணா என்பவரும் இணைந்து எழுதி வெளியிடப்பட்டது.

மேற்கோள்கள்
-----------

1. ↑  "Litterateur's statue to be installed in city". *The Hindu*. 14 November 2005. Archived from the original on 5 நவம்பர் 2012.. பார்த்த நாள்: 2 August 2013.
2. ↑  Mahakavi Srisri: Life and Works of Srirangam Srinivasa Rao by Būdarāju Rādhākr̥ṣṇa.
3. ↑  "Litterateur's statue to be installed in city". *The Hindu*. 14 November 2005. Archived from the original on 5 நவம்பர் 2012.. பார்த்த நாள்: 2 August 2013. "Litterateur's statue to be installed in city". *The Hindu*. 14 November 2005. Archived from the original on 8 February 2008. Retrieved 2 August 2013.

மேலும் படிக்க
-------------

* Luminaries of 20th Century, Potti Sreeramulu Telugu University, Hyderabad, 2005.
* Telugu tejam Puripanda Appalasvami : jivitam-sahityam: (Puripanda Appalasvami (1904–1982) satajayanti sanvatsara pracurana by Dva. Na Sastri, Visalandhra pablising haus, Hyderabad, 2005.
* Oriya Sahitya Caritra, Potti Sreeramulu Telugu University, 2000. ISBN 81-86073-60-4; ISBN 978-81-86073-60-5
**ஓவியர் ஜீவன்** போரும் வன்முறையும் ஏற்படுத்தும் தீவிர உணர்வுப் பதிவுகளைப் பிரதிபலிக்கும் ஓவியங்களை வரைபவர். இவர் இலங்கையிலும் கனடாவிலும் பல ஓவியக் கண்காட்சிகளை நடத்தியுள்ளார்.

கனேடிய நிறுவனமொன்றில் 'வரைகலை நிபுண'ராகப் பணிபுரியும் ஜீவன் இலங்கையில் இருந்த காலத்தில் மொறட்டுவைப் பல்கலைக் கழகத்தில் கட்டடக் கலைத்துறையில் பட்டப்படிப்பினைக் கற்றுக் கொண்டிருந்தவர். நாட்டு நிலைமைகள் காரணமாகக் கனடாவுக்குப் புலம் பெயர்ந்த இவர் புலம் பெயர்ந்ததிலிருந்து ஓவியக் கண்காட்சிகள் பலவற்றை நடத்தி வருபவர். இலக்கியத்தின் கவிதை போன்ற ஏனைய துறைகளிலும் ஆர்வம் மிகுந்து ஈடுபட்டு வருபவர். இவரது ஓவியங்கள் நவீன பாணியிலமைந்தவை. ஓவியம் தவிர சிற்பத் துறையிலும் நாட்டம் மிக்க இவர் அத்துறையிலும் தன் முயற்சிகளைத் தொடர்பவர். இவரது ஓவியங்கள் மானுட துயரங்களைச் சித்திரிப்பவை.

ரொறன்ரோவில் Funcky Raat அமைப்பினரின் 'தெற்காசியக் கலை இரவு' மற்றும் Desh Pardesh அமைப்பினரின் 'Desh Pardesh 94' ஆகிய நிகழ்வுகளில் இவரது ஓவியங்கள் காட்சிக்கு வைக்கப்பட்டிருந்தமை குறிப்பிடத்தக்கது. கனடா நோவா ஸ்காசியா (Nova Scotia)வில் தொலைக்காட்சியில் சர்வதேச மன்னிப்புச் சபையைச் சேர்ந்த ஜாக்குலீன் வார்லோ (Jacqueline Warlow) The Strongest Voice is Yours என்னும் நிகழ்வில் இவரது ஓவியங்களைப் பற்றி அறிமுகப்படுத்தியிருக்கின்றார்.

'உயிர் நிழல் (பிரான்ஸ்)', 'தூண்டில் (ஜேர்மனி)', 'மனிதம்(சுவிஸ்)', 'கனவு(இந்தியா)', 'சுவர் (இலங்கை)', 'தோழி (இலங்கை)', 'சமர்(பாரிஸ்)' உட்படப் பல கலை இலக்கிய சஞ்சிகைகளும் இவரது ஓவியங்களைப் பிரசுரித்துள்ளன.

வெளி இணைப்புகள்
---------------

* அவருடைய ஓவியங்களைப் பார்வையிட பரணிடப்பட்டது 2019-08-04 at the வந்தவழி இயந்திரம்
* ஓவியர் ஜீவன் - ஓர் அறிமுகம்
**காடுவெட்டி குரு** (*Kaduvetti Guru*) என்றழைக்கப்படும் **செ. குரு** என்கிற **செ. குருநாதன்** (ஆங்கில மொழி: *J. Gurunathan*) தமிழக அரசியல்வாதி மற்றும் பாட்டாளி மக்கள் கட்சியின் முன்னணித் தலைவராகவும், மாநில வன்னியர் சங்கத் தலைவராகவும் பணியாற்றினார்.

இளமைக்காலம்
-----------

அரியலூர் மாவட்டம் உடையார்பாளையம் வட்டம் ஜெயங்கொண்டம் அருகே உள்ள காடுவெட்டி கிராமத்தில், பிப்ரவரி 01, 1961 ஆம் ஆண்டு பிறந்தார். இவரது தந்தை செயராமன் படையாட்சி மற்றும் தாயார் கல்யாணி அம்மாள் ஆகியோர் ஆவர். இவரின் தந்தையார் இந்திய கம்யூனிஸ்ட் கட்சியின் நிர்வாகியாவார். இவர் பாட்டாளி மக்கள் கட்சியின் நிறுவனர் இராமதாசின் நெருங்கிய உறவினரும் ஆவார். இவரது தந்தையார், குரு சிறியவயதாக இருக்கும் போது எதிரியால் கொல்லப்படுகிறார். பின்னர் குருவின் குடும்பம் தன் தாயாரின் சொந்த ஊரான கும்பகோணத்திற்கு செல்கின்றனர். இவர் பள்ளி படிப்பை கும்பகோணம் பாணாதுறை உயர்நிலைப் பள்ளியில் பயின்றார் அண்ணாமலைப் பல்கலைக்கழகத்தில் முதுகலைப் பட்டம் (எம். ஏ வரலாறு) பெற்றவர்.

அரசியல் வாழ்க்கை
----------------

இவர் 1986இல் காடுவெட்டியில் திமுகவின் கிளைச் செயலாளராக இருந்தார், தங்கள் பகுதியில் வன்னியர்களுக்கு தி.மு.க.வில் முக்கியத்துவம் கொடுக்கப்படவில்லை என்பதால் கட்சியில் இருந்து விலகினார். பின்னர் வன்னியர் சங்கத்தை விரிவுபடுத்துவதற்காக எம். கே. ராஜேந்திரன், வீரபோக. மதியழகன் ஆகியோர், பா.ம.க. நிறுவனர் இராமதாஸ் தலைமையில் குருவை வன்னியர் சங்கத்தில் இணைத்தனர். படிப்படியாக செயற்குழு உறுப்பினர், ஒருங்கிணைந்த திருச்சி மாவட்டச் செயலாளர் பதவி வகித்து பாமகவில் வளர்ந்தார். பின்பு வன்னியர் சங்கத் தலைவராகப் பதவியேற்றார். இவர் அரியலூர் மாவட்டத்தில் மாற்று சமுதாய சமநிலையை கருத்தில் கொண்டு ஏழு அம்பேத்கர் சிலைகளை திறந்து வைத்தார். தன் சொந்த மாவட்டமான அரியலூரில் இரட்டைக்குவளை முறையை ஒழித்தவர். வன்னிய குல சத்திரிய இளைஞர்களால் *மாவீரன் குரு* என்றழைக்கப்பட்டார். இருமுறை சட்டமன்ற உறுப்பினராக இருந்தும் எளிமையாக இருந்துள்ளார். குரு தன் சமுதாயத்தின் வளர்ச்சிக்காக வாழ்வின் இறுதிநாள் வரைப் போராடியுள்ளார். இவர் இரண்டுமுறை குண்டர் சட்டம் பாய்ந்து சிறை சென்றுள்ளார்.

தேர்தல்கள்
----------

2001ல் ஆண்டிமடம் சட்டமன்றத் தொகுதியிலிருந்தும் மற்றும் 2011ல் ஜெயங்கொண்டம் சட்டமன்றத் தொகுதியிலிருந்தும் வெற்றி பெற்று தமிழக சட்டபேரவை உறுப்பினராக பணியாற்றியுள்ளார்..

மறைவு
-----

நுரையீரல் தொற்று காரணமாக அவதிப்பட்டு வந்த இவர் சென்னையில் உள்ள ஒரு தனியார் மருத்துவமனையில் சிகிச்சை பெற்று வந்தார். 2018 மே 25 அன்று இவரது உடல் நிலை மிகவும் கவலைக்கிடமானதால், சிகிச்சைப் பலனின்றி அன்று இரவு காலமானார். பின்னர் இவரது உடல் தன் சொந்த ஊரான காடுவெட்டியில் நல்லடக்கம் செய்யப்பட்டது.

மேற்கோள்கள்
-----------

1. ↑  "​யார் இந்த காடுவெட்டி குரு?". 2018-07-03 அன்று மூலம் பரணிடப்பட்டது. 2018-07-07 அன்று பார்க்கப்பட்டது. zero width space character in `|title=` at position 1 (உதவி)நியூஸ்7 (மே 26, 2018)
2. ↑  "கடைசி வரை போராடிய காடுவெட்டி குரு!".
3. ↑  "​காடுவெட்டி குரு மரணம்". 2018-05-27 அன்று மூலம் பரணிடப்பட்டது. 2018-07-07 அன்று பார்க்கப்பட்டது. zero width space character in `|title=` at position 1 (உதவி) நியூஸ்7 (மே 26, 2018)
4. ↑  "2001 தமிழக தேர்தல் முடிவுகள்" (PDF). 2010-10-06 அன்று மூலம் (PDF) பரணிடப்பட்டது. 2010-02-03 அன்று பார்க்கப்பட்டது.
5. ↑  "காடுவெட்டி குரு காலமானார்".
[*தொடர்பிழந்த இணைப்பு*] நக்கீரன் (மே 25, 2018)
**கிள்ளாப் பறண்டி** என்பது தாய்மார் குழந்தைகள் பலரோடு விளையாடி மகிழ்விக்கும் விளையாட்டு.

குழந்தைகள் தம் கைகளை விரித்துத் தரையில் வைத்துக்கொண்டு அமர்வர். தாய் ஒவ்வொருவர் கையிலும் கிள்ளாமல் கிள்ளி மென்மையாகப் பறாண்டுவார். இதனால் இந்த விளையாட்டுக்கு இந்தப் பெயர் வந்தது.

கிள்ளாக் கிள்ளாப் பறாண்டி
கீச்சு மூச்சுப் பறாண்டி
உங்க அப்பன் பேரு என்ன
என்று பாடிக்கொண்டே கிள்ளுவாள். குழந்தை

முருங்கைப்பூ
என்று ஏதோ ஒரு பூவின் பெயரைச் சொல்லும். (பின் அடுத்தடுத்த குழந்தைகள் பூவின் பெயரையே சொல்லவேண்டும்)  

முதல் குழந்தை காயின் பெயரையோ, பழத்தின் பெயரையோ சொன்னால் பிற குழந்தைகளும் அந்த இனப் பொருளில் வேறொரு பெயரைச் சொல்ல வேண்டும்.

முருங்கைப் பூவைத் தின்றவரை
முடிச்சுப்போட்டு வச்சுக்கோ
என்று சொல்லி, அக்குழந்தையின் கையில் ஒரு சிறு மணியாங்கல்லைத் தருவார். அந்தக் குழந்தை பிறருக்குத் தெரியாமல் வாங்கித் தன் இரு கைகளால் பொத்தி அடி வயிற்றில் வைத்துக்கொள்ளும். தாச்சி எதனையும் கொடுக்காவிட்டாலும் பெற்றது போல் நடித்துக்கொண்டு வைத்துக்கொள்ளும்.

தாய்ச்சி பாட்டுப் பாடும்போது ஒவ்வொரு அடிக்கும் அட்டுத்தடுத்து உள்ளவரின் கையில் பறாண்டுவதால் கல் கொடுக்கப்பட்டவரோ கொடுக்கப்படாதவரோ போகக் கடைசியில் எஞ்சுபவர் யார் கையில் கல் உள்ளது எனச்சொல்லவேண்டும். சொல்லிவிட்டால் அவர் பழம். அவர் விலகிக் கொள்ளலாம். எஞ்சியவரிடம் விளையாட்டு நிகழும்.

இலங்கையில் வழக்கத்திலுள்ள பாடல்
-------------------------------

கிள்ளி நுள்ளிப் பிராண்டி  

கீயா மாயப் பிராண்டி  

கொப்பன் தலையில் என்ன பூ  

இதற்கு முருக்கம் பூ எனப் பதில் கூறப்படும்  

முருக்கம் பூவை திண்டவனே  

முள்ளந்தண்ணியைக் குடிச்சவனே
பாவட்டம் கையை மடக்கு

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
தமிழ்மொழி பெயர்களை ஆறு வகைகளாகப் பகுத்துக் கொண்டுள்ளது. இவற்றில் செயல்பாட்டை உணர்த்தும் பெயரைத் **தொழிற்பெயர்** என்கிறோம். தமிழ்மொழி பெயர்களை உயர்திணை, அஃறிணை எனப் பாகுபடுத்திக் கொண்டதோடு மட்டுமின்றிப் பொருள், இடம், காலம், சினை, குணம், தொழில் என்னும் இந்த ஆறாகவும் பகுத்துக் கொண்டுள்ளது. அவற்றில் ஒன்றுதான் இந்தத் தொழிற்பெயர்.

செயல், செய்கை, செய்தல், செயற்கை என்றெல்லாம் வருவன தொழிற்பெயர்.

சொல்லோடு சொல் புணரும்போது தொழிற்பெயர் புணர்ச்சி எழுத்துப் புணர்ச்சி முறைமையில் புணர்வதுடன் சில புதிய மரபுகளையும் கொண்டு விளங்கும், இவற்றைப் பொருட்புணர்ச்சி எனலாம்.

சொற்புணர்ச்சியில் தொழிற்பெயரை இரு வகையாகப் பகுப்பர்.  

முதனிலையை  நோக்கி

1. முதனிலைத் தொழிற்பெயர்
2. முதனிலை திரிந்த தொழிற்பெயர் - எனவும், விகுதியின் அடிப்படையில்
3. விகுதி குன்றிய தொழிற்பெயர்
4. விகுதி குன்றாத தொழிற்பெயர் - எனவும் பகுத்துக்கொளவர்.

எடுத்துக்காட்டு
---------------

| குறியீடு | எடுத்துக்காட்டு |
| --- | --- |
| முதனிலைத் தொழிற்பெயர் | இசை
மொழிவாழ்த்துஅடிவணங்கு
பாராட்டு |
| முதனிலை திரிந்த தொழிற்பெயர் | விடுதல் < வீடு பெறுதல் < பேறு சுடுதல் < சூடு |
| விகுதி குன்றிய தொழிற்பெயர் | பாடுதல் > பாடு ஆடுதல் > ஆடு   நடத்தல் > நடை நிற்றல் > நிலை |
| விகுதி குன்றாத தொழிற்பெயர் | நினைத்தல் ஏற்றுமதி ஆட்டம் நிற்றல் நடப்பு |

வினையடி: நட+விகுதி: தல் = தொழிற்பெயர்: நடத்தல்.1

அடிக்குறிப்புகள்
----------------

1. ↑  பொருட்பெயர், இடப்பெயர், காலப்பெயர், சினைப்பெயர், பண்புப்பெயர், தொழிற்பெயர்
2. ↑  சொல்லின் முதலெழுத்து
3. ↑  ஆடு நனி மறந்த கோடு உயர் அடுப்பு - புறநானூறு
கப்பலொன்றின் வரைபடத்தைக் கொண்ட ஒரு நீல அச்சுபடி.
**நீல அச்சுப்படி** (Blueprint) என்பது, தொழில்நுட்ப வரைபடங்களைப் படியெடுக்கும் ஒரு குறிப்பிட்ட முறை மூலம் பெறப்படும் அச்சுப்படிகளைக் குறிக்கும். அண்மைக்காலத்தில் பெரிய அளவு தாள்களில் ஒளிப்படப்படிகள் எடுப்பதற்கான பொறிகள் பயன்பாட்டுக்கு வரும்வரை கட்டிடக்கலை, பல்வேறு பொறியியல் துறைகள் போன்றவை சார்ந்த வடிவமைப்பு வரைபடங்களைப் படியெடுப்பதற்கு நீல அச்சுப்படி முறையே பயன்பாட்டில் இருந்து வந்தது. தொடக்க காலத்தில் இத்தகைய அச்சுப்படிகள் கடும் நீல நிறப் பின்னணியில் வெள்ளை நிறக் கோடுகளையும் எழுத்துக்களையும் கொண்டதாக இருந்தன. இதனாலேயே இவற்றை நீல அச்சுப்படிகள் என அழைத்தனர்.

வரலாறு
------

நீல அச்சுப்படி முறை பிரித்தானிய வானியலாளரான சான் ஏர்ச்செல் (John Herschel) என்பவரால் 182 ஆம் ஆண்டில் உருவாக்கப்பட்டது. இம்முறையில் அச்சுப்படி எடுப்பதற்கு ஒளியுணர்திறன் கொண்ட சேர்வைகளின் பூச்சுக் கொண்ட தாள் பயன்படுகின்றது. இப் பூச்சு பெரிக் அமோனியம் சித்திரேட்டு, பொட்டாசியம் பெரிசயனைடு என்பவற்றைக் கொண்ட ஒரு கலவை ஆகும். அப் பூச்சின்மீது கடும் ஒளி படும்போது அப் பூச்சிலுள்ள சேர்வைகள், கரையாத்தன்மை கொண்ட நீல நிறமான பெரிக் பெரோசயனைடு ஆக மாற்றம் அடைகின்றன. நீல அச்சுப்படிகள் எடுப்பதற்கான வரைபடங்களை ஒளிபுகவிடும் படிவரை தாள்களில் இந்திய மை எனப்படும் கருநிற மையினால் வரைவர். இந்த மூல வரைபடத்தை முற்சொன்ன ஒளியுணர் தாளின் மீது வைத்து அதன்மீது ஒளி பட விடும்போது மூலப் படத்தின் கோடுகளும் எழுத்துக்களும் பின்னால் உள்ள பூச்சின் மீது ஒளி படாது தடுக்கின்றன. இதனால் அவ்விடங்களில் உள்ள கரையக்கூடிய பூச்சு மாற்றமடையாமல் அப்படியே இருக்கும். மூலப் படத்தின் பிற பகுதிகள் ஒளியைப் புக விடுவதனால் அவற்றின் பின்னுள்ள பூச்சுக்கள் கரையாத்தன்மை கொண்ட சேர்வையாக மாறுகின்றன. உடனடியாக இத்தாளை நீரில் கழுவும்போது மாற்றமடையாத கரையக்கூடிய பூச்சுக் கரைந்துவிட அவ்விடங்களில் வெள்ளைத்தாள் தெரியும். புதிதாக உருவான சேர்வை நீரிற் கரையாமல் தாளிலேயே ஒட்டிக்கொண்டு இருப்பதனால் வெள்ளைக் கோடுகளுக்கும் எழுத்துக்களுக்கும் அது நீல நிறப் பின்னணியாக அமைகின்றது. 

உண்மையில் 1950களில் இந்த நீல அச்சுப்படிகள் வழக்கொழிந்து விட்டன. புதிதாக அறிமுகமான இதுபோன்ற முறைகளான ஓசாலிட் முறை, நீலக்கோடு முறை என்பவற்றின் மூலம் பெறப்பட்ட படிகளும் நீல அச்சுப்படி (Blueprint) என்ற பெயரிலேயே வழங்கி வருகிறது. இம்முறைகளில், கோடுகள், எழுத்துக்கள் என்பன கடுமையான நிறத்திலும், பின்னணி வெள்ளை அல்லது இளம் நீலம் போன்ற நிறங்களிலும் இருந்தன.

இவற்றையும் பார்க்கவும்
----------------------

* தொழில்நுட்ப வரைதல்
* கட்டிடக்கலை வரைதல்
**பால் எடுவார் பாசி** (1859-1940), என்னும் பிரான்சிய நாட்டினர் அனைத்துலக ஒலியனியற் குழுமம் (International Phonetic Association) என்னும் நிறுவனத்தை 1886 இல் நிறுவியவர். அப்பொழுது அதனை இவர் Dhi Fonètik Tîtcerz' Asóciécon ( FTA) (*தி ஃவோனெட்டிக் டீச்சர்சு அசோசியேசன்*) என்று அழைத்தார். இவருடைய தந்தை பெடரிக் பாசி (Frederic Passy) அமைதிக்கான நோபல் பரிசைப் பெற்றவர். இவர் முன்னேற்ற அரசியல் சிந்தனைகள் கொண்ட குடும்பத்தில் பிறந்து வளர்ந்தார். இந்த அனைத்துலக ஒலியனியல் குழுமம்தான் அனைத்துலக பலுக்கல் அரிச்சுவடி என்னும் *அனைத்துலக ஒலியன் நெடுங்கணக்கை* முதலில் உருவாக்கி வெளியிட்டது. பால் எடுவார் பாசி, 1906 இல் குமுகநோக்கு கிறித்தவர்களின் ஒன்றியம் (Union des socialistes chrétiens) என்னும் அமைப்பை நிறுவுவதில் பங்குகொண்டார். 1909 இல் பிரான்சின் வடகிழக்கே உள்ள ஓபி (Aube) என்னும் பகுதியில் உள்ள ஃவோண்ட்டெட் (Fontette) என்னும் குடியிருப்புப் பகுதியில் புகழ்பெற்ற Liberté, Égalité, Fraternité (விடுதலை, ஒக்குமை, தோழமை) என்னும் *முச்சொல் முழக்கவுரையை* உருவாக்கினார். இந்த முச்சொல் முழக்கவுரை பிரான்சியப் புரட்சி நாட்களில் உருவாகி இன்று பிரான்சு நாட்டின் குறிக்கோள் முழக்கமாக வீற்றிருக்கின்றது.
**கோரக்காலே மாகாணம்** (*Kırıkkale Province*, துருக்கியம்: Kırıkkale ili ) என்பது துருக்கியின் ஒரு மாகாணமாகும். இது அங்காராவின் கிழக்கே கருங்கடல் பகுதிக்கு செல்லும் முக்கிய நெடுஞ்சாலைகளின் சந்திப்பில் அமைந்துள்ளது. இதன் விரைவான மக்கள் தொகை வளர்ச்சியோடு, ஒரு தொழில்துறை மையமாக மாறியுள்ளது. மாகாண தலைநகரம் கோரக்கலே ஆகும்.[*மெய்யறிதல் தேவை*] 

கோர்காலே மத்திய துருக்கியில் வேகமாக வளர்ந்து வரும் நகரமாகும், இது கோசலர்மக் ஆற்றின் அருகிலுள்ள அங்காரா- கெய்சேரி தொடர்ந்து பாதையில் உள்ளது. ஒரு சிற்றூராக முன்பு இருந்த இது 1950 களில் எஃகு ஆலைகள் நிறுவவபட்டதற்கு பின்னர் மக்கள்தொகை விரைந்து அதிகரித்தது. இந்த தொழிற்சாலைகளின் தயாரிப்புகள், நாட்டின் மிகப் பெரியவையாகும், உயர்தர கலவை எஃகு மற்றும் இயந்திரங்களில் திறமை பெற்றவை. 1960 களில் இரசாயன ஆலைகள் துவக்கப்பட்டன.[*மெய்யறிதல் தேவை*]

மாவட்டங்கள்
-----------

கோரக்கல் மாகாணம் 9 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது): 
[ *சரிபார்ப்பு தேவை* ]

* பஹாலே
* பாலேஹ்
* சில்பி
* டிலைஸ்
* கரகேசிலி
* கெஸ்கின்
* **கோரக்கலே**
* சுலக்கியுர்ட்
* யஹிஹான்

காட்சியகம்
----------

* யெனி யப்பனுக்கு அருகிலுள்ள டெலிஸ் ஆற்றுப் பள்ளத்தாக்குயெனி யப்பனுக்கு அருகிலுள்ள டெலிஸ் ஆற்றுப் பள்ளத்தாக்கு

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.